Verð hlutabréfa fiskeldisfyrirtækisins Arnarlax hefur nærri tvöfaldast frá því viðskipti hófust með bréfin á NOTC-hlutabréfamarkaði kauphallarinnar í Osló um miðjan nóvember . Hækkun hlutabréfanna á þátt í því að greiningarfyrirtæki hækkar mat á hlutabréfum norska fiskeldisrisans SalMar , sem á meirihluta hlutabréfa í Arnarlaxi , að því er fram kemur í umfjöllun um mál þetta í Morgunblaðinnu í dag . SalMar greiddi 55,80 norskar krónur fyrir hluti í Arnarlaxi í yfirtökutilboði sem fyrirtækið gerði í byrjun ársins . Samkvæmt því var heildarverðmæti hlutabréfa félagsins rúmir 20 milljarðar íslenskra króna . Norsk greiningarfyrirtæki höfðu trú á hlutabréfum Arnarlax og mæltu með kaupum . Töldu þeir að verðmæti hvers hlutar væri um 100 krónur norskar . Viðskipti hófust 15. nóvember og síðan hefur leiðin aðeins legið upp á við . Í gær var verðið komið í 110 krónur norskar , eða tvöfalt það verð sem Salmar notaði í yfirtökutilboðinu . Heildarverðmælti hlutafjár er komið yfir 40 milljarða íslenskra króna og slagar upp í verðmæti hlutabréfa Icelandair sem í gær stóð í 45 milljörðum .